par to, kā tiek īstenota Eiropas Parlamenta un Padomes 2008. gada 9. jūlija Regula (EK) Nr. 765/2008, ar ko nosaka prasības akreditācijai un atceļ Regulu (EEK) Nr. 339/93

Līdz 2018. gadam tika piešķirtas 35 276 akreditācijas (sākotnējās un atkārtotās). Līdz 2021. gada beigām to skaits palielinājās līdz 36 765. Akreditāciju skaits nav tāds pats kā akreditēto atbilstības novērtēšanas struktūru skaits. Akreditāciju veic konkrētai atbilstības novērtēšanas darbībai (piem., testēšanai, sertifikācijai). Atbilstības novērtēšanas struktūru var akreditēt vairākām atbilstības novērtēšanas darbībām un saistītām nozarēm / darbības jomām (piem., rotaļlietas, mašīnas), un tāpēc tām var būt vairākas akreditācijas.

Tirgū laistiem produktiem (piem., būvizstrādājumiem, rotaļlietām, mašīnām) ir jābūt drošiem un ir jāatbilst piemērojamo tiesību aktu prasībām. Lai gan ražotājiem ir jāgarantē, ka to produkti atbilst minētajām prasībām, neatkarīgas struktūras, tā sauktās atbilstības novērtēšanas struktūras vai sertifikācijas struktūras, pārbauda, vai produkti pirms to pārdošanas atbilst piemērojamo tiesību aktu prasībām. Uzņēmumi šo struktūru pakalpojumus izmanto arī brīvprātīgi, lai pierādītu atbilstību standartiem vai tirgus prasībām, pat ja tas nav paredzēts tiesību aktos.

Šajā ziņojumā sniegts pārskats par to, kā laikposmā no 2018. gada līdz 2022. gadam tika īstenoti noteikumi, kas izklāstīti Eiropas Parlamenta un Padomes 2008. gada 9. jūlija Regulā (EK) Nr. 765/2008, ar ko nosaka prasības akreditācijai (turpmāk tekstā “regula”), kā noteikts šīs regulas 40. pantā.

par to, kā tiek īstenota Eiropas Parlamenta un Padomes 2008. gada 9. jūlija Regula (EK) Nr. 765/2008, ar ko nosaka prasības akreditācijai un atceļ Regulu (EEK) Nr. 339/93

Šie tiesību akti attiecas uz plašu nozaru klāstu, piemēram: rotaļlietas, būvizstrādājumi, spiedieniekārtas, lifti, atpūtas kuģi, radioiekārtas, civilām vajadzībām paredzētas sprāgstvielas, iekārtas, kas paredzētas lietošanai sprādzienbīstamā vidē (ATEX), pirotehnika, gāzes iekārtas, individuālie aizsardzības līdzekļi, ieskaitot Covid-19 aizsargmaskas, medicīniskās ierīces, bezpilota gaisa kuģu sistēmas, transportlīdzekļi, dzelzceļš, mēslošanas līdzekļi, pārtika un barība, kiberdrošība, oglekļa emisijas no jūras transporta, siltumnīcefekta gāžu emisiju ziņojumu pārbaude.

Akreditācija garantē to struktūru kompetenci, kas atbild par novērtēšanu saistībā ar attiecīgajām prasībām, proti, saistībā ar energoefektivitātes un ekoefektivitātes prasībām.

Akreditācija ir instruments, ko izmanto visbiežāk, lai pārbaudītu to atbilstības novērtēšanas struktūru kompetenci, kas vēlas, lai par tām tiktu paziņots, šādu iemeslu dēļ:

Paziņošana ir dalībvalsts paziņojošās struktūras darbība, informējot Komisiju un pārējās dalībvalstis par to, ka tā atbilstīgi ES saskaņošanas tiesību aktam ir izraudzījusies atbilstības novērtēšanas struktūru un ka šī struktūra atbilst attiecīgajām minētajā tiesību aktā izklāstītajām prasībām. Dalībvalstīm ir jāgarantē savu paziņoto struktūru kompetence attiecībā uz pārējām dalībvalstīm un ES iestādēm.

Komisija un EA 2018. gada decembrī parakstīja trešo partnerības pamatnolīgumu uz četriem gadiem (līdz 2022. gada decembrim). Šis partnerības pamatnolīgums ļauj sniegt finansiālu atbalstu EA, lai tā varētu izpildīt savus uzdevumus. Šā ziņojuma sagatavošanas laikā atbilstoši šim partnerības pamatnolīgumam ir izmaksātas četras darbības gada dotācijas — katru reizi 722 900 EUR apmērā. Šī summa aptuveni atbilst 45,73 % no kopēja EA budžeta 2022. gadam.

Tomēr papildus akreditācijai ir atļauts izmantot arī citas procedūras atbilstības novērtēšanas struktūru kompetences novērtēšanai. Šādos gadījumos ir jāiesniedz pierādījumi Komisijai un pārējām dalībvalstīm par izvērtētās struktūras atbilstību visām spēkā esošajām regulatīvajām prasībām.

Atbilstības novērtēšanas struktūru paziņojumu īpatsvars gadu gaitā palielinājās. Tas liecina par uzņēmēju pārliecību par akreditācijas priekšrocībām.

Paziņotā struktūra var uzticēt apakšuzņēmējiem daļu sava darba. Tomēr tā var slēgt apakšlīgumu tikai par tādu uzdevumu izpildi, kurus tā pati ir kompetenta izpildīt. Paziņotā struktūra nedrīkst sava darba daļu nodod apakšlīguma slēdzējam tāpēc, ka tai nav vajadzīgās kompetences un zināšanu. Slēdzot apakšlīgumu, apakšuzņēmējam netiek deleģētas pilnvaras vai pienākumi.

Šajā ziņā valsts akreditācijas struktūra un paziņotāja struktūra novērtē, cik lielā mērā atbilstības novērtēšanas struktūra plāno izmantot apakšuzņēmēju pakalpojumus, un tās var atsaukt un ierobežot akreditācijas un paziņošanas tvērumu.

Tālāk dotajā tabulā ir apkopota informācija par akreditācijas un neakreditācijas paziņojumu skaita dinamiku.

Gads Paziņojumu kopskaits Neakreditēts Akreditēts Akreditēts, % no visiem paziņojumiem 2009 2249 1089 1118 48,4 2017 2708 472 2236 82,6 2022 2507 420 2087 83,2

Fakts, ka Apvienotajā Karalistē ir liels skaits paziņoto struktūru (akreditētu un neakreditētu), izskaidro kopējā paziņojumu skaita samazinājumu par 7,9 procentpunktiem laikposmā no 2017. līdz 2022. gadam. Tomēr akreditēto paziņojumu procentuālais īpatsvars no visu paziņojumu skaita laikposmā no 2017. līdz 2022. gadam palielinājās.

Nākamajās tabulās ir norādīts paziņojumu sadalījums atbilstīgi dalībvalstij un tiesību aktam šā ziņojuma sagatavošanas laikā.

Tiesību akti Akreditēts Neakreditēts 1. 90/385/EEK Aktīvas implantējamas medicīniskās ierīces 3 7 2. 92/42/EEK Karstā ūdens katli 34 1 3. 93/42/EEK Medicīnas ierīces 21 28 4. 98/79/EK In vitro diagnostikas medicīnas ierīces 10 9 5. 2000/14/EK Trokšņa emisija vidē no iekārtām, kas paredzētas izmantošanai ārpus telpām 37 8 6. 2006/42/EK Mašīnas 150 9 7. 2009/48/EK Rotaļlietu drošums 35 7 8. 2010/35/ES Pārvietojamas spiediena iekārtas 140 2 9. 2013/29/ES Pirotehnika 10 0 10. 2013/53/ES Atpūtas kuģi un ūdens motocikli 21 11 11. 2014/28/ES Civilām vajadzībām paredzētas sprāgstvielas 6 4 12. 2014/29/ES Vienkāršas spiedtvertnes 62 8 13. 2014/30/ES Elektromagnētiskā saderība 56 16 14. 2014/31/ES Neautomātiski svari 41 30 15. 2014/32/ES Mērinstrumentu direktīva 58 31 16. 2014/33/ES Lifti un liftu drošības sastāvdaļas 220 13 17. 2014/34/ES Iekārtas un aizsardzības sistēmas, kas paredzētas lietošanai sprādzienbīstamā vidē (pārskatīta) 67 6 18. 2014/53/ES Radioiekārtas 35 14 19. 2014/68/ES Spiedieniekārtas 283. 32. 20. 2014/90/ES Kuģu aprīkojums 29 17 21. 2016/797/ES Par dzelzceļa sistēmas savstarpēju izmantojamību 46 13 22. Regula (ES) Nr. 305/2011 Būvizstrādājumi 529 126 23. Regula (ES) 2016/424 Trošu ceļu iekārtas 14 4 24. Regula (ES) 2016/425 Individuālie aizsardzības līdzekļi 87 20 25. Regula (ES) 2016/426 Gāzveida kurināmā iekārtas 38 4 26. Regula (ES) 2017/745 Medicīniskās ierīces 32 0 27. Regula (ES) 2017/746 In vitro diagnostikas medicīniskās ierīces 7 0 28. Regula (ES) 2019/1009 Mēslošanas līdzekļi 9 0 29. Regula (ES) 2019/945 Bezpilota gaisa kuģu sistēmas un trešo valstu bezpilota gaisa kuģu sistēmu ekspluatanti 5 0 30. Regula (ES) 2020/204 (2019. gada 28. novembris) par Eiropas elektroniskās iekasēšanas sistēmas pakalpojumu sniedzēju detalizētiem pienākumiem 2 0

2.6Nolīguma ar Kanādu īstenošana

ES un Kanādas Visaptverošajā ekonomikas un tirdzniecības nolīgumā (CETA) ir Protokols par atbilstības novērtēšanas rezultātu savstarpējo atzīšanu (“protokols”). Protokols balstās uz akreditāciju.

Atbilstīgi protokolam pēc izraudzīšanas atbilstības novērtēšanas struktūra ES var pārbaudīt produktus eksportam uz Kanādu saskaņā ar Kanādas noteikumiem un otrādi.

EA un Kanādas valsts akreditācijas struktūra Kanādas Standartu padome (Standards Council of Canada, SCC) 2019. gadā parakstīja sadarbības nolīgumu, kurā tika paredzēta informācijas apmaiņa un apmaiņa ar ekspertiem novērtējumu veikšanai uz vietas un procedūru noteikšanai protokola īstenošanas nolūkā.

Nozares, uz kurām attiecas protokols, ir šādas: elektriskās un elektroniskās iekārtas, radioiekārtas, elektromagnētiskā saderība, rotaļlietas, būvizstrādājumi, mašīnas, mērinstrumenti, karstā ūdens katli, iekārtas un aizsardzības sistēmas, kas paredzētas lietošanai sprādzienbīstamā vidē, trokšņa emisija vidē no iekārtām, kas paredzētas izmantošanai ārpus telpām, atpūtas kuģi.

CETA izpildes laikā 2021. gada 25. marta kopējās komitejas sēdē Kanāda un ES apzināja pozitīvos iznākumus CETA protokola pastāvīgās īstenošanas laikā.

Komisija pieņēma norādījumu dokumentu, kas tika publicēts Eiropas Savienības Oficiālajā Vēstnesī 2021. gada 1. septembrī. Minētajā dokumentā ir izskatīti šādi elementi:

·protokola darbības joma;

·nosacījumi, kas jāievēro, lai varētu atzīt (un pārtrauktu atzīt) akreditācijas un atbilstības novērtēšanas struktūras, kuras darbojas citas valsts teritorijā;